# ফিলিস্তিন সরকার

**ফিলিস্তিন সরকার** হচ্ছে ফিলিস্তিনি কর্তৃপক্ষ বা ফিলিস্তিন রাষ্ট্রের সরকার। ২০০৭ সালের জুন থেকে ফিলিস্তিনি অঞ্চলে দুটি প্রতিদ্বন্দ্বী সরকার রয়েছে, একটি পশ্চিম তীরে এবং অপরটি গাজা উপত্যকায়। পশ্চিম তীরের সরকার ফিলিস্তিনি কর্তৃপক্ষের সরকার হিসাবে সাধারণত স্বীকৃত ছিল। অপরদিকে, গাজা উপত্যকার সরকার নিজেদেরকে ফিলিস্তিনি কর্তৃপক্ষের বৈধ সরকার বলে দাবি করে। জুন ২০১৪ নাগাদ ফিলিস্তিনি ঐক্য সরকার গঠিত হওয়ার আগে পশ্চিম তীরে সরকার ছিল ২০১৩ সালের ফাতাহ নিয়ন্ত্রণাধীন ফিলিস্তিনি সরকার। গাজা উপত্যকার সরকার ছিল ২০১২ সালের হামাস সরকার। ২০১৪ সালের দুটি ফাতাহ-হামাস চুক্তি অনুযায়ী, ২৫ সেপ্টেম্বর ২০১৪ তে হামাস ফিলিস্তিনি কর্তৃপক্ষের সরকারকে গাজা উপত্যকা এবং মিশর ও ইস্রায়েলের সীমান্তের সাথে এর সীমান্ত এলাকা  নিয়ন্ত্রণ করতে দিতে রাজি হয়, কিন্তু রাষ্ট্রপতি আব্বাস ফিলিস্তিনি কর্তৃপক্ষের সরকার গাজা উপত্যকায় পরিচালনা করতে অক্ষম বলার পর এই চুক্তিটি জুন ২০১৫ সালের মধ্যে ভেঙে যায়।

## ইতিহাস

নিম্নলিখিত সংগঠনগুলি অতীতে ফিলিস্তিনি জনগণের কর্তৃপক্ষ বলে দাবি করে বা বৈধ কর্তৃপক্ষ ছিল:

* আরব উচ্চতর কমিটি, মেন্ডেটরি ফিলিস্তিনের আরব সম্প্রদায়ের কেন্দ্রীয় রাজনৈতিক অঙ্গ। এটি ১৯৩৬ সালের ২৫ এপ্রিল প্রতিষ্ঠিত হয় এবং ১৯৪৮ সালে সর্ব-ফিলিস্থিন সরকার পদত্যাগ করে।
	+ প্রথম কমিটি ১৯৩৬-১৯৩৭ (আরব উচ্চ কমিটি)
	+ দ্বিতীয় কমিটি ১৯৪৫-১৯৪৮ (আরব উচ্চ কমিটি)
* সর্ব-ফিলিস্তিন সরকার, ১৯৪৮ সালের ২২ সেপ্টেম্বর মিশর দখলকৃত গাজা উপত্যকায় আরব লীগ দ্বারা প্রতিষ্ঠিত একটি ফিলিস্তিনি সত্তা। ১৯৫৯ সালে এটি মিশর ভেঙে দেয়।
* প্যালেস্টাইন লিবারেশন অর্গানাইজেশন ১৯৬৪ সাল থেকে আন্তর্জাতিকভাবে ফিলিস্তিনি জনগণের সরকারী প্রতিনিধি।
	+ প্যালেস্টাইন লিবারেশন অর্গানাইজেশনের (পিএলও) কার্যনির্বাহী কমিটি হলো পিএলওর সর্বোচ্চ নির্বাহী সংস্থা। ২০০৪ সালের নভেম্বর মাসে ইয়াসির আরাফাতের মৃত্যুর পর থেকে মাহমুদ আব্বাস কার্যনির্বাহী কমিটির চেয়ারম্যান হিসেবে আছেন। কার্যনির্বাহী কমিটি ফিলিস্তিনি জনগণের প্রতিনিধিত্ব করে, পিএলও-এর অন্যান্য সংস্থার তদারকি করে, পিএনসির নীতি ও সিদ্ধান্ত কার্যকর করে এবং পিএলওর আর্থিক বিষয়াবলী পরিচালনা করে। কার্যনির্বাহী কমিটি আন্তর্জাতিকভাবে পিএলওর প্রতিনিধিত্ব করে, এবং ফিলিস্তিন রাষ্ট্রের সরকার হিসাবে কাজ করে।

### ফিলিস্তিনি জাতীয় কর্তৃপক্ষের সরকার

মূল নিবন্ধ: ফিলিস্তিনি জাতীয় কর্তৃপক্ষের রাজনীতি

আনুষ্ঠানিকভাবে ১৯৯৩ সালের অসলো ঐকমত অনুসারে পিএলও কর্তৃক প্রতিষ্ঠিত একটি অন্তর্বর্তীকালীন প্রশাসনিক সংস্থা হলো ফিলিস্তিনি জাতীয় কর্তৃপক্ষ। অসলো চুক্তির অনুসারে, কেবল মাত্র পশ্চিম তীরের অঞ্চল এ এবং বি আর গাজা উপত্যকায় ফিলিস্তিনিদের কিছু নাগরিক অধিকারের উপর এবং অঞ্চল এ এবং গাজার অভ্যন্তরীণ নিরাপত্তা বিষয়ে ফিলিস্তিনি কর্তৃপক্ষ সরকারের কর্তৃত্ব ছিল। নিরাপত্তার কাজগুলির মধ্যে একটি হ'ল ইস্রায়েল এবং ফিলিস্তিনি কর্তৃপক্ষের মধ্যে নিরাপত্তা বিষয়ে সহযোগিতা, যা ছিল ইসরায়েলি সেনাবাহিনী এবং বসতি স্থাপনকারীদের উপর ফিলিস্তিনিদের আক্রমণ প্রতিরোধের লক্ষ্যে আন্তঃসংযোগ। ২০০৭ সাল পর্যন্ত এটি পশ্চিম তীরের এ এবং বি অঞ্চল এবং গাজা উপত্যকার জনবহুল এলাকাগুলোর নিয়ন্ত্রণ বজায় রাখতে ব্যবহার করা হয়:

* ২০ জানুয়ারি ১৯৯৬ তারিখে অনুষ্ঠিত প্রথম সাধারণ নির্বাচনের মাধ্যমে ১৯৯৬ সালের ফিলিস্তিনি কর্তৃপক্ষ সরকার গঠিত হয়। এই সরকারের প্রধান হন পিএলওর চেয়ারম্যান ইয়াসির আরাফাত এবং এই সরকার ২০০৯ সালের ২৯ এপ্রিল পর্যন্ত কাজ করে।
* অক্টোবর ২০০২ এর ফিলিস্তিনি সরকার (পিএনএ)
* নভেম্বর ২০০৩ এর ফিলিস্তিনি সরকার (পিএনএ)
* মার্চ ২০০৬ এর ফিলিস্তিনি সরকার (পিএনএ)
* মার্চ ২০০৭ এর ফিলিস্তিনি সরকার (পিএনএ, হামাস ও ফাতাহর ঐক্যমতের সরকার)

### ফাতাহ ও হামাসের মধ্যে বিভক্তি

২০০৭ সালের জুন থেকে ফাতাহ-নেতৃত্বাধীন সরকার পশ্চিম তীরের রামাল্লায় নেতৃত্ব দিয়েছে এবং ফিলিস্তিনি কর্তৃপক্ষের সরকার হিসাবে স্বীকৃতি পেয়েছে; ২০০৭ সালের জুনে হামাস গাজা উপত্যকার নিয়ন্ত্রণ নেয়, ‍সেখানে তারা অভ্যুত্থান ঘটায়, ফাতাহ পিএনএ প্রতিনিধিদের বহিষ্কার করা হয়।

* পশ্চিম তীরে ফাতাহ সরকার
	+ ফিলিস্তিনি সরকার জুন-জুলাই ২০০৭ (পিএনএ, ফাতাহ)
	+ ফিলিস্তিনি সরকার ২০০৯ (পিএনএ, ফাতাহ)
	+ ফিলিস্তিনের ২০১৩ সালের সরকার (পিএনএ, ফাতাহ) - জুন ও সেপ্টেম্বরে জাতিসংঘের ফিলিস্তিনের সদস্যপদ অ-সদস্য পর্যবেক্ষক রাষ্ট্রের মর্যাদায় উন্নীত হওয়ার পরে, ২০১৩ সালে দুটি সরকার গঠিত হয়েছিল। দুটিতেই নেতৃত্বে ছিলেন রামি হামদাল্লাহ।
	+ ২০১৫ সালের ফিলিস্তিনি সরকার (পিএনএ, ফাতাহ) - নেতৃত্ব দেন হামদাল্লাহ।
	+ ২০১৯ সালের ফিলিস্তিনের সরকার (পিএনএ, ফাতাহ) - ২০০৪ সালে ফিলিস্তিনি কর্তৃপক্ষ প্রতিষ্ঠার পর থেকে ১৮ তম ফিলিস্তিনি সরকার, ফাতাহ কেন্দ্রীয় কমিটির সদস্য মোহাম্মদ শিতায়েহর নেতৃত্বে ২৩ সদস্যের এই সরকারে ১৬ জন নতুন মন্ত্রী অন্তর্ভুক্ত হন।
* গাজা উপত্যকার প্রশাসন
	+ প্রথম হামাস সরকার ২০০৭-১২ (গাজায় হামাস প্রশাসন)
	+ দ্বিতীয় হামাস সরকার সেপ্টেম্বর ২০১২-১৪ (গাজায় হামাস প্রশাসন)
	+ তৃতীয় হামাস সরকার ২০১৬ – বর্তমানে বিদ্যমান, গাজায় গাজা-ভিত্তিক হামাস-অধীন সরকারই বাস্তবিক পক্ষে কার্যরত। এটি উপ মন্ত্রী, মহাপরিচালক এবং অন্যান্য উচ্চ-স্তরের কর্মকর্তাদের সমন্বয়ে গঠিত, এটি সরাসরি রামাল্লাহ প্রশাসনের অধিনে নয়। প্রাথমিকভাবে অনুমান করা হয় যে ২০১৬ সালের ইসমাইল হানিয়ার হামাস সরকার গাজা ছিটমহলের পুরো নিয়ন্ত্রণ নেওয়ার একটি প্রচেষ্টা গ্রহণ করে। মার্কিন যুক্তরাষ্ট্র, কানাডা, ইউরোপীয় ইউনিয়ন, জাপান এবং ইস্রায়েল হামাসকে একটি সন্ত্রাসী সংগঠন হিসাবে তালিকাভুক্ত করেছে এবং সরকারকে স্বীকৃতি দেয়নি। ফিলিস্তিন রাষ্ট্রের রামাল্লাহর প্রশাসন হামাস সরকারকে স্বীকৃতি দেয়নি।
* ফিলিস্তিনি ঐক্য সরকার
	+ ফিলিস্তিনি ঐক্য সরকার ২৩ শে এপ্রিল ২০১৪ এর ফাতাহ-হামাস পুনর্মিলন চুক্তি অনুসারে ২ জুন ২০১৪ সালে গঠিত হয়। তবে, আইন পরিষদে অনুমোদনের জন্য সরকারকে উপস্থাপন করা হয়নি, যার ফলে এর বৈধতা নিয়ে প্রশ্নবিদ্ধতা আছে। মন্ত্রীরা নামেমাত্র স্বাধীন ছিলেন, তবে রাষ্ট্রপতি আব্বাস ও তাঁর ফাতাহ আন্দোলন বা ছোট বামপন্থী দলগুলির প্রতি তাদের অত্যধিকভাবে অনুগত হিসাবে দেখা যায়, তাদের কারও হামাসের সাথে ঘনিষ্ঠ সম্পর্ক ছিল বলে মনে হয় না। এই সরকারের একটি বৈশিষ্ট্য হ'ল উপ-মন্ত্রী, মহাপরিচালক এবং গাজার জন্য অন্যান্য উচ্চ-স্তরের কর্মকর্তাদের নিয়োগ, এবং তারা সরাসরি রামাল্লাহ প্রশাসনের কাছে দায়বদ্ধ নয়। ২০১৪ সালের সরকার হামাসের সাথে পরামর্শ না করায় হামাসের প্রতিবাদের মুখে ২০১৪ সালের ১৭ জুন পদত্যাগ করে। ২০১৫ সালের জুলাই ও ডিসেম্বর মাসে আব্বাস মন্ত্রিসভা পরিবর্তন করেন এবং হামাসের পরামর্শ না নিয়ে নতুন মন্ত্রীর নিয়োগ করেন, হামাস এর নিন্দা জানায়। যদিও হামাস নতুন মন্ত্রীদের স্বীকৃতি না দিয়ে পরিবর্তনগুলি প্রত্যাখ্যান করে, তবুও এই পরিবর্তনকে "কৌশলগত এবং রাজনৈতিক নয়" বলে বলা হয়, এবং নতুন মন্ত্রিসভা কিছুটা পরিবর্তিত বিদ্যমান সরকার হিসাবে উপস্থাপিত হয়েছিল, তাকে তখনও "ঐক্যমত্যের সরকার" বলা হয়।

## আরও দেখুন

* ফিলিস্তিনি জাতীয় কর্তৃপক্ষের অর্থমন্ত্রী
* ফিলিস্তিনি জাতীয় কর্তৃপক্ষের পররাষ্ট্র মন্ত্রী
* ফিলিস্তিনের বৈদেশিক সম্পর্ক
* ফিলিস্তিন মুক্তি সংস্থার বৈদেশিক সম্পর্ক
* ফিলিস্তিন রাষ্ট্রের আন্তর্জাতিক স্বীকৃতি
* ইস্রায়েলি সিভিল প্রশাসন
* ফিলিস্তিনের স্বাধীনতার ঘোষণা
* জাতিসংঘে ফিলিস্তিনের রাষ্ট্রদূত

## তথ্যসূত্র

টেমপ্লেট:ফিলিস্তিন সরকার

টেমপ্লেট:ফিলিস্তিনের নির্বাচন